Diari Oficial de la Generalitat Valenciana


Sumari del DOGV 5837, del 28-08-2008 (2008/9856)

Informació pública de la proposta de Programa d'Actuació Integrada de la Unitat d'Execució Núm. 8 de Cox.
---------------------------------------------------------------------------------------------------------

### Dades del document

Número de DOGV
:   5837

Data del DOGV
:   28-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9856


Data del document
:   15-07-2008

Organisme emissor
:   Agrupación de Interés Urbanístico UE-8 de Cox

Tipus de document
:   Informació Pública

Descriptors 

:   * Cox
    * pla d'urbanisme
    * empresa privada

Informació pública de la proposta de Programa d'Actuació Integrada de la Unitat d'Execució Núm. 8 de Cox. [2008/9856]  
L'Agrupació d'Interés Urbanístic UE 8 de Cox (Alacant), amb domicili al carrer de Sant Antoni, núm. 26 de 03101 Cox (Alacant), constituïda en escriptura autoritzada per la notària de Callosa de Segura, Elvira Lillo Soriano, de data 27 de desembre de 2002, que es troba en el número 2007 del seu protocol notarial, representada per Dolores Rives Franco, major d'edat i amb DNI i NIF núm. 18099272-W, i inscrita en el Registre de Programes i Agrupacions d'Interés Urbanístic amb el número 436, llibre XI, foli 20, ha formulat proposta de programa d'actuació integrada que té com a objecte la formulació de pla parcial de la unitat i la urbanització dels terrenys que integren la unitat d'execució núm. 8 del sòl urbanitzable de Cox. Tot això a la vista del concurs aprovat per Acord del Ple de l'Ajuntament de Cox, en la seua sessió del passat 30 de març de 2007, d'aprovació del plec de clàusules administratives particulars que ha de regir el concurs per a l'adjudicació del programa d'actuació integrada per a l'ordenació de la unitat d'execució núm. 8, del sòl urbanitzable establit en el Pla General d'Ordenació Urbana municipal de Cox i per a la gestió i execució de la unitat. El dit acord va ser publicat en el Diari Oficial de la Comunitat Valenciana núm. 5528, de 06.06.2007 i en el Diario Oficial de la Unión Europea de 05.04.2007 [2007/S 72-570605].  
La documentació exposada està integrada bàsicament pel pla parcial de la unitat d'execució núm. 8 de Cox i el projecte d'urbanització de la unitat d'execució núm. 8 del pla parcial exposat.  
De conformitat amb el que disposa l'article 134 de la LUV i l'article 293 del ROGTU se sotmet a informació pública la mencionada documentació pel termini d'un mes a este efecte de presentació d'al·legacions, fent-se constar que en data 15 de juliol de 2008 va quedar protocol·litzada per mitjà d'acta autoritzada per la notaria del notari Antonio Botía Valverde, sítia en Don Antonio Calvo, 4, 3r de 03402 Callosa de Segura (Alacant), amb telèfon 277 773 076; on podrà consultar-se per qualsevol persona per un termini d'un mes en el següent horari: dilluns, dimarts, dimecres, dijous i divendres, de 10.00 a 12.00 hores. Durant l'indicat termini d'un mes podrà consultar-se tota la documentació, tant en l'Ajuntament de Cox, siti a la plaça de la Glorieta, núm. 1 de 03923 de Cox (Alacant) i telèfon 430 308 126, com en la notaria abans citada on va quedar protocol·litzada, on així mateix es podrà obtindre còpia de l'acta de protocol·lització així com formular les al·legacions oportunes.  
Cox, 15 de juliol de 2008.- La presidenta: Dolores Rives Franco.